

МОНГОЛ УЛСЫН ХУУЛЬ

2024 оны 04 сарын 19 өдөр Төрийн ордон, Улаанбаатар хот

  **АШИГТ МАЛТМАЛЫН ТУХАЙ ХУУЛИЙГ**

 **ДАГАЖ МӨРДӨХ ЖУРМЫН ТУХАЙ**

 **ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**2006 оны 07 дугаар сарын 08-ны өдөр баталсан Ашигт малтмалын тухай хуулийг дагаж мөрдөх журмын тухай хуульд доор дурдсан агуулгатай 61 дүгээр зүйл нэмсүгэй:

“**61 дүгээр зүйл.**Үндэсний баялгийн сангийн тухай хууль хүчин төгөлдөр болсон өдрөөс өмнө байгуулагдсан стратегийн ач холбогдол бүхий ордын тусгай зөвшөөрөл эзэмшигч хуулийн этгээд нь Ашигт малтмалын тухай хуулийн 5.7-д заасан шаардлагыг энэ хууль хүчин төгөлдөр болсон өдрөөс хойш 1 жилийн дотор хангасан байна.”

**2 дугаар зүйл.**Энэ хуулийг Үндэсний баялгийн сангийн тухай хууль хүчин төгөлдөр болсон өдрөөс эхлэн дагаж мөрдөнө.

МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР